אליפות אירופה באתלטיקה השלישית נערכה בעיר אוסלו, נורווגיה בין ה-22 באוגוסט ל-25 באוגוסט 1946. תחרויות האתלטיקה נערכו באצטדיון ביסלט.
שלום ברון-פרנקלין
שלום ברון-פרנקלין (באנגלית: Shalom Brune-Franklin; נולדה ב-18 באוגוסט 1994) היא שחקנית קולנוע וטלוויזיה אוסטרלית-אנגלייה.
ביוגרפיה.
שלום ברון-פרנקלין נולדה בסנט אולבנס, בריטניה לאם ילידת מאוריציוס ולאב אנגלי יליד תאילנד. כשברון-פרנקלין הייתה בת 14 עברה המשפחה למוללו שבאוסטרליה. לברון- פרנקלין אח בשם סיאם.
קריירה.
ברון-פרנקלין למדה בבית הספר התיכון "אושן ריף" במגמת דרמה. לאחר סיום לימודיה בתיכון נרשמה ללימודי עיתונאות באוניברסיטת אדית קוון, אך לאחר שנחשפה לתוכנית המשחק באקדמיה המערבית של אוסטרליה לאמנות הבמה (WAAPA), החליטה להמשיך בקריירת המשחק. ברון-פרנקלין שיחקה בסדרות טלוויזיה רבות ובסרטי קולנוע.
קפה גן סיפור
גן קפה סיפור היא קבוצת מסעדות, המונה 7 מסעדות בישראל.
היסטוריה.
יוזם בית הקפה הוא ברנרדו בלחוביץ ושותפיו ניסים בן סימון ואסף אילוז. לבלחוביץ היה עם ניסיון רב בעסקי המסעדנות. כדוגמה לכך, הוא היה המייסד והבעלים של "פיצה מטר", שפשטה רגל אחרי שכבר מנתה 24 סניפים. יום אחד קיבל בלחוביץ' הצעה מעיריית חולון, עיר מגוריו, לגשת למכרז על מסעדה בגן סיפור - ששמה היה "הכינה נחמה", בסוף 2011 נפתח הסניף הראשון בחולון.
בית הקפה התבסס על אוכל איטלקי מוקפד וכלים שמיוצרים על ידי אמנית קרמיקה, עיצוב חלל המקום ועד עיצוב הצלחות של המנות המקוריות. בין המנות הבולטות ניתן למצוא כרוביות ממולאות, פסטה היער השחור, סלט נחמה ופוקצ'ה בן-גוריון.
חלק מהרעיון הכללי של הבית קפה הוא להתחבר עם הקהילה לכל הגילים. למשל התפריט לילדים מנוקד וכולל מנות מגוונות וכל ילד מקבל כוס במתנה, ואפילו הכיורים בשירותים מותאמים לילדים וסיפור תיאטרליות ומוזיקליות בכל עונות השנה לילדים.
מאופי והמיקום של בית הקפה נלקח שמו "קפה גן סיפור" המיועד לכל הגילים.
לאחר הצלחה בחולון נפתח עוד שש מסעדות בראשון לציון, הרצליה, קריית אונו, ירושלים, אשדוד והוד השרון.
המסעדה בירושלים נמצאת תחת הכשרות של בד"ץ בית יוסף והרבנות המקומית, ובאשדוד תחת הכשרות של הרבנות המקומית, שאר המסעדות פתוחות גם בשבת ולכן אין להם תעודת כשרות.
אנתוני פוקס
אנתוני רנארד פוקס (באנגלית: Anthony Renard Foxx; נולד ב-30 באפריל 1971) הוא פוליטיקאי אמריקאי, שכיהן כמזכיר התחבורה של ארצות הברית בממשלו של הנשיא ברק אובמה בין השנים 2013–2017. טרם כהונתו במחלקת התחבורה של ארצות הברית, היה פוקס ראש עיריית שארלוט, הגדולה שבערי קרוליינה הצפונית. מינויו של פוקס, חבר המפלגה הדמוקרטית, למזכיר התחבורה התקבל פה אחד בסנאט של ארצות הברית עם 100 תומכים.
ביוגרפיה.
פוקס נולד בשלהי אפריל 1971 בשארלוט שבקרוליינה הצפונית. אמו, לורה פוקס, גידלה אותו ביחד עם סביו ג'יימס ומרי פוקס. הוא השלים את לימודיו התיכוניים בתיכון וסט שארלוט. במכללת דייווידסון רכש את לימודיו הגבוהים, שם היה ב-1993 הנשיא האפרו-אמריקאי הראשון של התאחדות הסטודנטים במכללה. פוקס למד היסטוריה, והמשיך לזכות בתואר ראשון להשלים לימודי תואר ראשון בבית הספר למשפטים של אוניברסיטת ניו יורק בשנת 1996.
בתום לימודי המשפטים שלו, שב פוק לשארלוט כדי לעבוד במשרד עורכי דין. אחר כך עזב פעם נוספת לשם עבודתו כעוזר משפטי עבור השופט נתנאל ר. ג'ונס מבית המשפט הפדרלי השישי לערעורים של ארצות הברית שבסינסינטי. בהמשך עבד מחלקת המשפטים של ארצות הברית ובסגל ועדת המשפט של בית הנבחרים של ארצות הברית. בשנת 2004 היה מנהל מסע הבחירות של חבר בית הנבחרים האמריקאי מל ואט . ב-2001 חזר לעיר הולדתו והיה לליטיגטור בדיני עבודה במשרד עורכי הדין "Hunton Andrews Kurth". בעודו חבר מועצת העירייה המשיך לעבוד במשרד זה במשרה חלקית.
ב-2005 נבחר פוקס לראשונה אל מועצת העיר של שארלוט, כנציג מחוז בחירה כללי. בשנת 2007 נבחר מחדש. כעבור שנתיים נוספות, בבחירות 2009, נבחר לראש העיר ה-54 של שארלוט, והיה לאדם הצעיר ביותר בתפקיד. הוא היה ראש העיר הראשון מטעם המפלגה הדמוקרטית מאז 1987, עת עזב ראש העיר הארווי גאנט את התפקיד. ב-2011 נבחר מחדש. עם היותו ראש העיר, ניצב פוקס בפני המיתון החד ביותר בשארלוט זה 80 שנה. העיר, המרכז הפיננסי השני בגודלו בקרוליינה הצפונית, איבדה למעלה מ-25,000 משרות בעקבות המשבר הכלכלי העולמי ב-2008. פוקס החיל רפורמה בתוכנית שכר הבטיחות הציבורית של העיר ופיתח ופעל לצמצום שיעור האבטלה.
ב-29 באפריל 2013 הכריז נשיא ארצות הברית ברק אובמה על מינוי של פוקס למזכיר התחבורה של ארצות הברית. ב-27 ביוני 2013, אישר הסנאט של ארצות הברית פה אחד את המינוי. פוקס התפטר מתפקידו כראש העיר וב-2 ביולי הושבע לתפקידו. במהלך נאום מצב האומה ב-2015, היה פוקס השורד המיועד. בנובמבר אותה שנה ביקר פוקס בישראל, נועד עם שר התחבורה ישראל כ"ץ וביקר במטה חברת מובילאיי. עוד חודש לכן נודע כי פוקס ישתתף בוועידת ראש הממשלה השלישית לתחליפי דלקים בתל אביב.
ב-20 בינואר 2017 תמה כהונתו עם ההשבעה של דונלד טראמפ לנשיאות ארצות הברית. עד לאישור מינויה של איליין צ'או, מילא את מקומו מייקל הוארטה.
מייק וינקלמן
מייק וינקלמן (נולד ב-20 ביוני 1981), הידוע בכינויו Beeple או Beeple Crap, הוא אמן דיגיטלי אמריקאי, מעצב גרפי ואנימטור. וינקלמן ידוע בשימוש במדיות מגוונות לצורך יצירות קומיות ומעולם הפנטזיה, המספקות פרשנויות פוליטיות וחברתיות, תוך שימוש בדמויות מתרבות הפופ. כך עשה גם ביצירתו הבולטת, "יומיום: 5000 הימים הראשונים" (Everydays: the First 5000 Days), שהיא קולאז' של תמונות מסדרה שיצר בשם "יומיום" (Everydays). יצירה זו נמכרה ב-11 במרץ 2021 במחיר של 69,346,250 דולר, הסכום השלישי בגובהו בהיסטוריה אשר שולם עבור יצירת אמנות של אמן חי. זה אסימון חסר תחליף ראשון שנמכר במכירה פומבית על ידי בית המכירות כריסטי'ס.
ילדותו וחינוכו.
וינקלמן גדל בצפון העיר פונד דו לק, בוויסקונסין. בנעוריו וינקלמן לא שאף להיות אמן. בשנת 2003 הוא סיים את לימודיו במדעי המחשב באוניברסיטת פרדו. במהלך לימודי תואר ראשון בילה את רוב זמנו הפנוי בעבודה יצירתית על פרויקטים של סרטים דיגיטליים קצרים וכפי שתיאר זאת: "אמנות דיגיטלית מופשטת מוזרה". לאחר סיום לימודיו עבד וינקלמן כמעצב אתרים, ובזמנו הפנוי המשיך לעבוד על הפרויקטים היצירתיים שלו, אותם כינה: Beeple stuff.
קריירה אמנותית.
"יומיום".
וינקלמן החל את סדרת "יומיום", הכוללת סיום יצירת אמנות אחת בכל יום, ב -1 במאי 2007. מאז הוא לא החמיץ יום אחד של יצירה. וינקלמן סיפר כי המשיך ליצור אף ביום חתונתו ובימי הולדתם של ילדיו. הפרויקט החל בהשראת טום ג'אד, אשר יצר ציור בכל יום, במשך שנה. וינקלמן חשב שזו תהיה דרך מועילה לחדד את כישורי הרישום שלו. בשנים שלאחר שנת היצירה הראשונה הוא התמקד לאורך שנה שלמה במיומנות, או מדיום אחד. כך את שנת 2012 הקדיש ל-אדובי אילוסטרייטור ואת שנת 2015 ל-4D-Cinema. עבודותיו של וינקלמן מתארות לעיתים קרובות עתיד דיסטופי. פעמים רבות הוא עושה שימוש בדמויות מוכרות מן התרבות הפוליטית או מהפוליטיקה כדי ליצור סאטירה על אירועים בזמן הווה.
חלק מיצירותיו של וינקלמן שולבו באוסף אביב/קיץ 2019 של לואי ויטון.
יצירות מסחריות.
וינקלמן יצר מאות לולאות וי.ג'יי, והוציא אותן לאור ברישיון חופשי של Creative Commons. היות היצירות ברישיון חופשי הביאה לכך שאמנים רבים השתמשו בהן כרקע חזותי לקונצרטים, כך עשו אריאנה גרנדה, ג'סטין ביבר, צ'יילדיש גמבינו וניקי מינאז'. כך אף היה באירועים שונים, בהם: פרסי הווידאו קליפים של MTV ושני מופעי סופרבול. וינקלמן ביצע עבודות גם עבור מותגים גלובליים, כולל נייקי, אפל, ו-Space X.
מכירות אסימונים חסרי תחליף.
וינקלמן החל למכור אסימונים חסרי תחליף ליצירות אמנות אשר הבעלות בהם מאומתת באמצעות בלוקצ'יין, באתר Nifty Gateway באוקטובר 2020. אחת מן היצירות הללו, "Crossroads", השתנה לאחת משתי הנפשות, בהתאם לתוצאות הבחירות לנשיאות ארצות הברית 2020. היצירה נמכרה תמורת 66,666.66 דולר ונמכרה שוב, תמורת 6.6 מיליון דולר, בפברואר 2021.
"יומיום: 5000 הימים הראשונים", קולאז' של תמונות מסדרת "יומיום", הועמד למכירה פומבית בכריסטי'ס ב־25 בפברואר 2021 ונמכר תמורת למעלה מ-69 מיליון דולר ב־11 במרץ 2021. "יומיום" הוא ה-NFT הראשון שנמכר על ידי בית מכירות פומביות בולט, והוא פריט המכירה הראשון בחברת כריסטי'ס שאת תמורתו ניתן לשלם באתריום.
חיים אישיים.
וינקלמן מתגורר בצ'ארלסטון שבקרוליינה הדרומית. הוא נשוי ואב לשני ילדים.
Beeple
ניסאן דיזל ספייס ראנר A
ניסאן דיזל ספייס ראנר A (ביפנית: 日産ディーゼル・スペースランナーA, באנגלית: Nissan Diesel Space Runner A) הוא אוטובוס עירוני, אשר יוצר במספר תצורות, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 2011–2007 ביפן.
חסידות ווערדאן
חסידות ווערדאן היא חצר חסידית מגזע חסידות נדבורנה, שהוקמה בארצות הברית.
תולדות החסידות.
הדור הראשון.
רבי יוסף לייפר (תרפ"ו, 1926 - ז' בניסן תש"פ, 2020) בן רבי אהרן משה מגרוסוורדיין, הקים חצר חסידית בפלטבוש בשם ווערדאן. בזיווג ראשון חתנו של רבי יצחק אייזיק מזוטשקא, מזיווג זה נולדו בנותיו. ובזיווג שני נולדו ארבעת בניו.
חתניו של רבי יוסף הם:
הדור השני.